
BIROULUI  PERMANENT 
AL
CAMEREI DEPUTAŢILOR

             

           Vă înaintăm, alăturat, RAPORTUL SUPLIMENTAR asupra proiectului de Lege pentru instituirea Zilei Românităţii Balcanice, retrimis spre dezbatere în fond Comisiei pentru drepturile omului, culte și problemele minorităților naționale, cu  adresa  nr. PLx. 45/2020 din 23 martie 2021, înregistrat cu nr.  4c-6/350 din 29 martie 2021.
            În raport de obiectul şi conţinutul său, proiectul de lege face parte din categoria legilor ordinare.


PREŞEDINTE

Deputat Iusein IBRAM

     RAPORT SUPLIMENTAR

asupra proiectului de Lege pentru instituirea Zilei Românităţii Balcanice


	În conformitate cu prevederile art. 94 din Regulamentul Camerei Deputaţilor, Comisia pentru  drepturile  omului, culte  şi  problemele  minorităţilor  naţionale  a fost sesizată, cu adresa nr. PLx.45/2020 din 17 februarie 2020, spre dezbatere în fond, cu proiectul de Lege pentru instituirea Zilei Românităţii Balcanice, înregistrat sub nr.4c-6/72 din 18 februarie 2020.
Senatul, în calitate de primă Cameră sesizată, a adoptat proiectul de lege, în ședința din 10 februarie 2020, în condițiile art.75 alin.(2) teza a III-a din Constituția României, republicată. 
Camera Deputaţilor este Cameră decizională, potrivit prevederilor art. 91 alin. (9) pct. 1 din Regulamentul Camerei Deputaţilor, cu referire la prevederile art. 75 din Constituţia României.
Consiliul Legislativ a avizat favorabil iniţiativa legislativă, conform avizului nr. 894/24.10.2019.
Consiliul Economic și Social a avizat nefavorabil iniţiativa legislativă, conform avizului nr. 5238/10.10.2019.
Comisia juridică, de disciplină și imunități a avizat negativ proiectul de lege, conform avizului nr. PL-x 45/2020 din 9 martie 2020.
Proiectul de lege supus dezbaterii are ca obiect de reglementare instituirea Zilei Românităţii Balcanice, în ziua de 10 mai, pentru „aducerea în centrul atenţiei publice a necesităţii de solidaritate naţională şi cultural-identitară cu minorităţile meglenoromână şi aromână înrudite din Balcani” și pentru continuarea unei tradiții naționale „într-o nouă etapă istorică”, având în vedere că, potrivit expunerii de motive între anii 1906 și 1948 data de 10 mai a fost sărbătorită în țara noastră ca Ziua Românilor din Balcani. 
Pentru această inițiativă legislativă s-a întocmit raportul nr.4c-6/72/22.04.2020, prin care s-a propus respingerea proiectului de lege.
În ședința din 23 martie 2021, Plenul Camerei Deputaților a retrimis inițiativa legislativă în vederea examinării și depunerii unui nou raport, cu adresa nr.PLx.45/2019 din  23 martie 2021, înregistrată cu nr.4c-6/350 din 29 martie    2021.

În conformitate cu prevederile art. 61 din Regulamentul Camerei Deputaţilor, membrii Comisiei pentru drepturile omului, culte şi problemele minorităţilor naţionale au examinat proiectul de lege în şedinţa organizată în sistem mixt (fizic/online) din data de 7 aprilie 2021, la dezbateri deputații fiind prezenți conform listei de prezență.
În urma dezbaterilor şi a opiniilor exprimate, membrii Comisiei pentru drepturile omului, culte şi problemele minorităţilor naţionale au hotărât, cu majoritate de  voturi (patru abțineri), să propună plenului Camerei Deputaţilor un raport suplimentar de adoptare a proiectului de Lege pentru instituirea Zilei Românităţii Balcanice, cu amendamente admise, prezentate în Anexa care face parte integrantă din prezentul raport.
În raport cu obiectul şi conţinutul său, proiectul de lege face parte din categoria legilor ordinare.




                      PREŞEDINTE,                                                                                                SECRETAR,
                            
             Deputat  Iusein IBRAM                                                                           Deputat Daniel Florin GHIȚĂ






Întocmit, 
consilier parlamentar  Onesia Babeş
                                                                                                                  Anexă 
Amendamente admise
  PL x 45/2020

	Nr. crt.
	Text adoptat de Senat
	                 Text propus de comisie
(autorul amendamentului)
	Motivarea 
amendamentului

	 0
	1
	2
	3

	1.
	Lege
pentru instituirea Zilei Românităţii Balcanice
	Nemodificat.


	

	2.
	Art. 1. – Se instituie ziua de 10 mai - Ziua Românității Balcanice.
	Art. 1. – Se instituie Ziua Românității Balcanice, care se sărbătorește în data de 10 mai a fiecărui an.

Autor: deputat Zamfir Cătălin Manea - Grupul Parlamentar al Minorităților Naționale
	Pentru o reglementare corectă și pentru corelare cu titlul legii.

	3.
	Art. 2. - Ziua Românității Balcanice poate fi marcată de către autoritățile administrației publice centrale și locale și de celelalte instituții ale statului, de către societatea civilă și persoane fizice și juridice de drept public ori privat, de către reprezentanțele României în străinătate, prin organizarea și/sau participarea, în țară sau peste hotare, la programe și manifestări sociale, educative, cultural artistice, științifice, etc. dedicate acestei sărbători. 
	Art. 2. - Ziua Românității Balcanice poate fi marcată de către autoritățile administrației publice centrale și locale și de celelalte instituții ale statului, de către societatea civilă și persoane fizice și juridice de drept public ori privat, precum și de către reprezentanțele României în străinătate, prin organizarea și/sau participarea, în țară sau peste hotare, la programe și manifestări sociale, educative, cultural artistice, științifice  etc. dedicate acestei sărbători.

Autor: deputat Zamfir Cătălin Manea - Grupul Parlamentar al Minorităților Naționale
	Pentru o reglementare corectă.

	4.
	Art. 3. – Autoritățile administrației publice centrale și locale pot sprijini material și logistic organizarea și desfășurarea manifestărilor prevăzute la art.2. 
	 Art. 3. – (1) Departamentul pentru Românii de Pretutindeni, autoritățile administrației publice centrale și locale, precum și organizaţiile neguvernamentale interesate, pot sprijini material și logistic organizarea și desfășurarea manifestărilor prevăzute la art.2. 

Autor: deputat Zamfir Cătălin Manea -  Grupul Parlamentar Minorităților Naționale

	Pentru precizia reglementării.

	5.
	Art.4. - Societatea Română de Televiziune şi Societatea Română de Radiodifuziune, în calitate de servicii publice, pot include în programele lor, cu prioritate, emisiuni culturale și informative ori aspecte de la manifestările dedicate acestei sărbători în țară și peste hotare.
	Nemodificat.

